Dɣa iwin asebdad ɣer temdint ɣef uεrur n zayla, iruḥ urgaz n tewrirt ɣer temdint d aḥewas, mbaεd kra n wayyuren. Mi la yetteddu deg yizenqan-is teɣli-d tiṭ-is deg ugraw n lɣaci sdat n tḥanut, gar-asen argaz la yebaraḥ s ṣṣut εlayen: «Iyaw kecmet-d, atah dagi asebdad i ycebḥen isewhamen deg umaḍal akk, tezmrem s snat n teryalin kan n lfeṭṭa ad twalim asnulfu idyexdem uselmad deg tẓuri n tmesla».